

LĒMUMS

Ādažos, Ādažu novadā

2024. gada 25. jūlijā **Nr.** **276**

**Par adreses maiņu zemes vienībai Lilastes ielā 12, Lilastē**

Ādažu novada pašvaldības dome izskatīja nekustamā īpašuma ar kadastra numuru 8052 001 0105 īpašnieka (*vārds, uzvārds*) (*personas kods*, deklarētā dzīvesvietas adrese: *adrese*, turpmāk - Iesniedzējs) 27.06.2024. iesniegumu (reģ. Nr. ĀNP/1-11-1/24/3408) ar lūgumu mainīt īpašuma sastāvā ietilpstošas zemes vienības esošo adresi Lilastes iela 12, Lilaste, Carnikavas pag., Ādažu nov., LV-2163, piesaistot to Putnu ielai. Lūgums adreses maiņai pamatots ar to, ka ir uzsākts privātmājas būvniecības projekts, paredzot iebraukšanu īpašumā no Putnu ielas.

Atbilstoši Nekustamā īpašuma valsts kadastra informācijas sistēmas datiem, Lilastes ciemā starp Lilastes un Putnu ielām atrodas apbūvei paredzēta zemes vienība ar kadastra apzīmējumu 8052 001 0105, kurai Valsts adrešu reģistra informācijas sistēmā reģistrēta adrese Lilastes iela 12, Lilaste, Carnikavas pag., Ādažu nov., LV-2163.

Atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 9. punktam, pašvaldībai, izvērtējot konkrēto situāciju, ir tiesības mainīt adresi, ja tā neatbilst Noteikumu prasībām.

Noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā ir noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Carnikavas novada teritorijas plānojuma 2018.-2028. gadam teritorijas izmantošanas un apbūves noteikumi paredz, ka piebraukšana zemesgabaliem jāorganizē no mazākas nozīmes transporta intensitātes ielas. Putnu ielai ir mazāka satiksmes intensitāte, līdz ar to adreses maiņa ir pamatota un saskaņota pašvaldības būvvaldē. Pašvaldības aģentūra “Carnikavas komunālserviss” kā ielu apsaimniekotājs atbalsta adreses maiņu pie nosacījuma, ka piekļuve zemes vienībai no Lilastes ielas netiks saglabāta.

Putnu ielai ar teritorijas plānojumu ir noteiktas ielas sarkanās līnijas, bet ielas teritorija nav izdalīta atsevišķā zemes vienībā, un pašlaik tā ir reģistrēta uz privātpersonām piederošiem zemesgabaliem. Tādējādi Iesniedzējam, lai izmantotu Putnu ielu piekļuvei pie sava īpašuma, ir jāreģistrē ceļa servitūts uz citām personām piederošiem zemesgabaliem normatīvajos aktos noteiktajā kārtībā.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1. un 20. punktu, kā arī saskaņā ar Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Mainīt adresi adresācijas objektam:

|  |  |  |  |  |  |
| --- | --- | --- | --- | --- | --- |
| **Veiktā darbība** | **Adresācijas objekts** | **Adresācijas objekta kadastra apzīmējums** | **Adresācijas objekta esošā adrese** | **Adreses klasifikatora kods** | **Adresācijas objekta jaunā adrese** |
| **1** | **2** | **3** | **4** | **5** | **6** |
| maiņa | Zemes vienība | 80520010105 | Lilastes iela 12, Lilaste, Carnikavas pag., Ādažu nov., LV-2163 | 105298510 | Putnu iela 3, Lilaste, Carnikavas pag., Ādažu nov., LV-2163 |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un īpašniekam (*vārds, uzvārds*) uz e-pasta adresi (*adrese*).
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU